**Z Á P I S N I C A**

**z 27. zasadnutia Obecného zastupiteľstva Sap, ktoré sa konalo dňa 19.04.2022 v kultúrnom dome v Sape**

Prítomní: Ing. František Miklós, starosta obce

 PhDr. Edita Vidaová, poslankyňa

 Alexander Csicsay, poslanec

 Imrich Berecki, poslanec

Ostatní prítomní podľa prezenčnej listiny pripojenej k tejto zápisnici.

Zasadnutie obecného zastupiteľstva sa začínalo o 17:05 hodine. Rokovanie zahájil a viedol starosta obce, ktorý privítal prítomných a uviedol, že z pozvaných 5 poslancov obecného zastupiteľstva sú prítomní 3 poslanci, poslankyňa Mgr. Mária Sárközyová a poslankyňa Mgr. Kinga Soósová vopred ospravedlnili svoju neprítomnosť. Starosta konštatoval, že obecné zastupiteľstvo je spôsobilé rokovať a uznášať sa.

Starosta poveril vedením zápisnice Sylviu Barciovú, a za overovateľov zápisnice starosta navrhol poslanca Imricha Bereckiho a poslanca Alexandra Csicsayho.

Obecné zastupiteľstvo jednomyseľne schválilo za overovateľov zápisnice poslanca Imricha Bereckiho a poslanca Alexandra Csicsayho.

Starosta konštatoval, že program zasadnutia obecného zastupiteľstva bol poslancom doručený vopred spolu s pozvánkou na zasadnutie obecného zastupiteľstva vrátane relevantných príloh a navrhuje teda, aby bol schválený nasledovný program zasadnutia:

1. Otvorenie zasadnutia, oboznámenie prítomných s programom.
2. Určenie zapisovateľa a overovateľov zápisnice.
3. Kontrola uznesení.
4. Návrh na predaj obecných pozemkov parc. č. 141/4 v k. ú. Sap – schválenie zámeru.
5. Prerokovanie žiadosti Ing. Daniela Miklósa (Sap č. 171).
6. Návrh: Kúpna zmluva na kúpu pozemkov parc. č. 312/9, 312/10, 346/16, 346/17, 346/18, 346/23 v k. ú. Sap – schválenie.
7. Referát starostu obce o ukončených, schválených a prebiehajúcich projektoch a investíciách.
8. „VI. Rybársky deň“ – informovanie o programe podujatia.
9. Ostatné úlohy, návrhy a podnety. Diskusia.
10. Záver

Predložený návrh programu rokovania bol jednomyseľne schválený.

Návrhy na zmenu programu rokovania neodzneli.

Ad 3/ Kontrola uznesení

Starosta vymenúval všetky uznesenia, ktoré boli prijaté na 25. zasadnutí OZ, ktoré sa konalo dňa 22.02.2022 a konštatoval, že všetky z nich boli plnené. Rovnako vymenúval všetky uznesenia, ktoré boli prijaté na 26. zasadnutí OZ, ktoré sa konalo dňa 22.03.2022 a konštatoval, že všetky z nich sa realizovali, teda boli plnené.

Starosta predložil návrh uznesenia, podľa ktorého obecné zastupiteľstvo berie na vedomie kontrolu plnenia uznesení obecného zastupiteľstva prijatých na 25. zasadnutí OZ, ktoré sa konalo dňa 22.02.2022 a kontrolu plnenia uznesení obecného zastupiteľstva prijatých na 26. zasadnutí OZ, ktoré sa konalo dňa 22.03.2022.

Uznesenie bolo jednomyseľne schválené.

Ad 4/ Návrh na predaj obecných pozemkov parc. č. 141/4 v k. ú. Sap – schválenie zámeru.

Starosta uviedol, že na predchádzajúcom zasadnutí OZ obecné zastupiteľstvo obce Sap zrušilo svoje Uznesenie č. 192/2021/21 – 04 zo dňa 20.10.2021 ako aj svoje Uznesenie č. 206/2021/23-06 zo dňa 07.12.2021 v plnom rozsahu, nakoľko prevod majetku obce, a to parc. CKN č. 141/4 (ostatná plocha) vo výmere 683 m2, kat. úz. Sap, nebol realizovaný formou kúpnej zmluvy, v prospech žiadateľky (kupujúcej): Enikő Bartalosovej, t. j. parc. CKN č. 141/4 v k. ú. Sap ako majetok obce Sap, je opätovne na predaj. Záujemcovia o daný pozemok boli vyrozumení a ich záujem o kúpu mali oznámiť do 08.04.2022. Zo 4 osôb svoj záujem oznámil p. Szilárd Czucz. Starosta uviedol, že obec predajom danej parcely sa snaží dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu, preto prevod by sa mal realizovať z dôvodu hodného osobitného zreteľa podľa ustanovenia § 9a ods. 8/ písm. e) zákona č. 138/1991 Zb. v platnom znení.

Poslankyňa PhDr. Edita Vidaová sa opýtala prítomného p. Szilárda Czucza, či sú mu dobre známe a akceptovateľné zmluvné podmienky prevodu.

Pán Szilárd Czucz uviedol, že áno.

Ďalšie otázky neodzneli.

Starosta predložil návrh uznesenia, podľa ktorého obecné zastupiteľstvo schvaľuje zámer prevodu majetku obce: parc. CKN č. 141/4 (ostatná plocha) vo výmere 683 m2, ktorá parcela je vedená Okresným úradom Dunajská Streda, katastrálny odbor na LV č. 348 pre kat. úz. Sap, ako výlučné vlastníctvo obce (v podiele 1/1 k celku), za kúpnu cenu vo výške 18 EUR/m2, podľa ustanovenia § 9a ods. 8/ písm. e) zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľa (kupujúceho): Szilárd Czucz, nar. 22.01.1997, trvale bytom Sap 27, (do jeho výlučného vlastníctva). Dôvod hodný osobitného zreteľa spočíva v tom, že týmto prevodom sa snaží obec dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu.

Uznesenie bolo jednomyseľne schválené.

Ad 5/ Prerokovanie žiadosti Ing. Daniela Miklósa (Sap č. 171).

Starosta prezentoval žiadosť p. Ing. Miklósa zo dňa 12.04.2022, ktorá bola doručená poslancom a týka sa návrhu na zvýšenie kúpnej ceny o 2 EUR/m2, ktorá kúpna cena bola dojednaná Zmluvou o uzatvorení budúcej kúpnej zmluvy uzatvorenej medzi ním ako budúcim predávajúcim a obcou Sap ako budúcim kupujúcim dňa 06.04.2021. Realizácia samotného prevodu sa ťahá z dôvodu, že bolo potrebné zmeniť druh dotknutých pozemkov, aby boli vhodné na zastavanie, pričom tento proces sa ťahal.

Poslankyňa PhDr. Edita Vidaová sa opýtala prítomného p. Ing. Daniela Miklósa, že okrem súčasnej inflácie čím zdôvodňuje svoju žiadosť.

Pán Ing. Miklós uviedol, že existuje medzi stranami dohoda, t. j. Zmluva o budúcej KZ, ktorá aj bola dodržaná stranami, podľa ktorej budú stavebné pozemky predané obci. Zmena duhu pozemkov oproti pôvodnému stavu si vyžiadala dlhší proces. Zmenili sa okolnosti, klesla hodnota eura. Za cenu stavebných pozemkov si teraz nemôžem kúpiť toľko stavebného materiálu ako pred rokom, napr. cena okien sa zvýšila o 60 %.

Poslanec Imrich Berecki uviedol, že obec a p. Ing. Miklós sa dohodli zmluvne, a obec už investovala svoje peniaze do procesu vytvorenia stavebných pozemkov.

Poslanec Alexander Csicsay sa opýtal p. Ing. Miklósa, že obec môže za to, že do dnešného dňa sa ešte nerealizovala kúpa predmetných pozemkov?

Pán Ing. Miklós uviedol, že určite nie je obec zodpovedná za to že zmluva nebola doposiaľ uzavretá, pretože zmena druhu pozemkov je zdĺhavý proces a časovo náročný, ale treba si uvedomiť, že od minulého roka sa všetko zdraželo. Tieto sú objektívne okolnosti. Cena vo výške 7 EUR/m2 je stále prijateľná cena.

Starosta uviedol, že pri ustálení kúpnej ceny 5 EUR za 1 m2 treba tiež brať ohľad na to, že v priebehu minulého roka obec investovala svoje peniaze do vytvorenia stavených pozemkov, do geoplánu, a udržiaval pozemky v poriadku, a premiestnil aj odvodňovací kanál, pričom budúci predávajúci žiadne náklady nemal.

Potenciálny záujemca môže namietať a neakceptovať navýšenú kúpnu cenu.

Ing. Miklós dodal, že v kat. úz. Ňárad takéto pozemky z vlastníctva obce sa predávajú za drahšiu cenu.

Starosta ako alternatívu riešenia navrhol 6 EUR/m2.

Poslankyňa PhDr. Edita Vidaová dodala, že bolo by vhodné zistiť, či záujemcovia sú vôbec ochotní akceptovať aj sumu 20 EUR/m2 pozemku.

Starosta uviedol, že vzhľadom na uvedený návrh teda obec urobí dotaz na potenciálneho záujemcu, ktorým je Ladislav Johancsík, či je ochotný akceptovať sumu 20 EUR/2 pozemku. Vzhľadom na uvedené starosta predložil návrh uznesenia, podľa ktorého obecné zastupiteľstvo schvaľuje odročenie hlasovania o 5. a 6. programovom bode dnešného zasadnutia obecného zastupiteľstva na ďalšie svoje zasadnutie.

Uznesenie bolo jednomyseľne schválené.

Ad 6/ Návrh: Kúpna zmluva na kúpu pozemkov parc. č. 312/9, 312/10, 346/16, 346/17, 346/18, 346/23 v k. ú. Sap – schválenie.

V tejto súvislosti bolo prijaté uznesenie v rámci predchádzajúceho bodu, nakoľko tie súvisia.

Ad 7/ Referát starostu obce o ukončených, schválených a prebiehajúcich projektoch a investíciách.

Starosta uviedol, že od 01. januára 2022 obec sa už prihlásila do 26 projektov, pričom 9 z nich bolo odmietnutých, 14 je v štádiu vyhodnotenia a 3 boli úspešné. Z úspešných obec získala sumu 1000 EUR na podporu jednodňového výletu seniorov od TT SK, od „Bethlen Gábor Alap“ sumu 400 000 HUF, t.j. cca. 1000 EUR na účely zavlažovania futbalového ihriska, a od Kultúrneho fondu 2000 EUR za účelom nákupu prostriedkov do knižnice.

Pripomienky neodzneli. Starosta predložil návrh uznesenia, podľa ktorého obecné zastupiteľstvo berie na vedomie referát starostu obce o ukončených, schválených a prebiehajúcich projektoch a investíciách.

Uznesenie bolo jednomyseľne schválené.

Ad 8/ „VI. Rybársky deň“ – informovanie o programe podujatia.

Starosta uviedol, že podujatie s názvom VI. Rybársky deň sa uskutoční v termíne 24. a 25. júna 2022. Na piatok je naplánované kultúrne podujatie a to vystúpením kultúrneho spolku z Vydran a tiež bude aj rybárska výstava. V sobotu bude súťaž vo varení „halászlé“, od 18:00 hod. živá hudba a miestny účinkujúci, hosťom bude skupina „Matyi és a hegedűs“ a následne bude diskotéka a ťah tomboly.

Pripomienky neodzneli. Starosta predložil návrh uznesenia, podľa ktorého obecné zastupiteľstvo berie na vedomie program podujatia s názvom „VI. Rybársky deň“.

Uznesenie bolo jednomyseľne schválené.

Ad 9/ Ostatné úlohy, návrhy a podnety. Diskusia.

Starosta uviedol, že v marci sa konala zbierka na podporu utečencov z Ukrajiny. Do štvrtka tohto týždňa je ešte zbierka pod záštitou m. o. Červeného kríža. Bola oslava pri príležitosti 15. marca (1848). Starosta poprosil poslankyňu PhDr. Editu Vidaovú, aby v krátkosti prezentovala usporiadanie dňa Daruj krv. PhDr. Edita Vidaová poďakovala všetkým účastníkom, organizátorom a darcom za ich činnosť a účasť. Darcovstvo prebehlo veľmi úspešne.

Starosta pokračoval, že m.o. Csemadoku organizoval podujatie s názvom „Húsvétváró“. Tento piatok bude stretnutie čitateľov a spisovateľa. Majáles bude 30. apríla. Dňa 06. mája bude stretnutie seniorov a v máji aj stretnutie členov m. o. Csemadoku. Dňa 08. mája bude Deň matiek.

Poslanec Berecki uviedol, že ohľadne studničky na pitnú vodu sa informovala u dotknutých, a tí nie sú proti takémuto návrhu. Tiež uviedol, že bolo by potrebné písomne upozorniť majiteľa domu „Mucska ház“, nakoľko je tam veľký neporiadok.

Starosta uviedol, že obec to spraví.

Poslankyňa PhDr. Edita Vidaová sa opýtala, či sa uskutočňoval zber odpadu.

Starosta uviedol, že vzhľadom na počasie len v časti.

Pán Vojtech Bartalos sa opýtal starostu čo sa deje v súvislosti s usporiadaním osláv majálesa, nakoľko podľa neho aj pani Katika by mohla usporiadať, a či je pravdou že za užívanie parkoviska bude potrebné platiť pre obec, hoci on si obstaral zabetónovanie daného úseku.

Starosta uviedol, že usporiadateľ majálesa bol na obecnom úrade, a bol informovaný, že pokiaľ mieni uskutočniť podujatie nad rámec prevádzkových hodín, tak tomu potrebuje povolenie od obce. Ďalej uviedli, že by chceli uzavrieť verejné priestranstvo vedľa prevádzkarne, pričom túto záležitosť vrátane vyrubenia poplatku za takéto užívanie upravuje VZN obce Sap. VZN je záväzné pre každého. Chceli od obce aj stánok, avšak ten má slúžiť miestnym obyvateľom a nie podnikateľovi na jeho podnikateľské účely. Pani Katika najprv uviedla, že aj ona by chcela usporiadať takéto podujatie, ale keď sa dozvedela o predchádzajúcej žiadosti, tak si rozmyslela.

Ad 10 Záver.

Starosta konštatoval, že všetky programové body dnešného rokovania boli vyčerpané. Poďakoval prítomným za ich účasť a vyhlásil zasadnutie OZ o 18:15 hod. za ukončené.

Starosta obce: Ing. František Miklós ................................................

Overovatelia zápisnice: Imrich Berecki ….............................................

 Alexader Csicsay ….............................................

Zapisovateľka: Sylvia Barciová ….............................................

Prílohy: Pozvánka na zasadnutie OZ

 Prezenčná listina

Žiadosť Ing. Daniela Miklósa (Sap č. 171)

**UZNESENIA**

**Uznesenie č. 233/2022/27-01**

**Obecné zastupiteľstvo obce Sap schvaľuje** za overovateľov zápisnice poslanca Imricha Bereckiho a poslanca Alexandra Csicsyho.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 234/2022/27-02**

**Obecné zastupiteľstvo obce Sap schvaľuje** program zasadnutia obecného zastupiteľstva zhodne s písomnou pozvánkou zo dňa 12.04.2022.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 235/2022/27-03**

**Obecné zastupiteľstvo obce Sap berie na vedomie** kontrolu plnenia uznesení obecného zastupiteľstva prijatých na 25. zasadnutí OZ, ktoré sa konalo dňa 22.02.2022 a kontrolu plnenia uznesení obecného zastupiteľstva prijatých na 26. zasadnutí OZ, ktoré sa konalo dňa 22.03.2022.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 236/2022/27-04**

**Obecné zastupiteľstvo obce Sap schvaľuje** zámer prevodu majetku obce: parc. CKN č. 141/4 (ostatná plocha) vo výmere 683 m2, ktorá parcela je vedená Okresným úradom Dunajská Streda, katastrálny odbor na LV č. 348 pre kat. úz. Sap, ako výlučné vlastníctvo obce (v podiele 1/1 k celku), za kúpnu cenu vo výške 18 EUR/m2, podľa ustanovenia § 9a ods. 8/ písm. e) zákona č. 138/1991 Zb. v platnom znení, z dôvodu hodného osobitného zreteľa, formou kúpnej zmluvy, v prospech žiadateľa (kupujúceho): Szilárd Czucz, nar. 22.01.1997, trvale bytom Sap 27, (do jeho výlučného vlastníctva). Dôvod hodný osobitného zreteľa spočíva v tom, že týmto prevodom sa snaží obec dosiahnuť svoj zámer, aby mladí obyvatelia zotrvali v obci Sap, a aby si tu založili svoju rodinu.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 237/2022/27-05**

**Obecné zastupiteľstvo obce Sap schvaľuje** odročenie hlasovania o 5. a 6. programovom bode dnešného zasadnutia obecného zastupiteľstva na ďalšie svoje zasadnutie.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 238/2022/27-06**

**Obecné zastupiteľstvo obce Sap berie na vedomie** referát starostu obce o ukončených, schválených a prebiehajúcich projektoch a investíciách.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................

**Uznesenie č. 239/2022/27-07**

**Obecné zastupiteľstvo obce Sap berie na vedomie** program podujatia s názvom „VI. Rybársky deň“.

Priebeh hlasovania:

Za: 3 poslanci

Proti: 0 poslancov

Zdržal sa: 0 poslancov

**Uznesenie bolo schválené.**

Dňa: ............................................ Ing. František Miklós, starosta obce: ...............................................